dh-unibe/image-text_koenigsfelden-charters-post-1500 huggingface dataset:
Ich, Hans Meyenbgˀ, burger, und des ratz zuͦ Bremgarten bekenn offenlich mit disem brief, das ich ꝟ juchert ackren,
die da ligend zuͦ Bremgarten, uf der Nidren Ebny iij juchert und in Simis acker, der oͧch min ist, iɉ juchert, zuͦ rechtem manlechen enpfangen han, in namen und anstat mir gnedig froͧwen von Kùngsfeld₎, von Hansen Kristen, irrē
hofmeist₎, nach lut und sag eis lechenbriefs, den ich von dem genantten hofmeist₎ versiglet inn hab. da von ich
im in namen mir gnedigen froͧwen geschworn han alles das ze tuͦn, das ein man sinem herren schuldig ze tuͦnd
schuldig ist von sinen lechnen. in kraft dis briefs, dar an der from wis Heinrich Gletly,
schulthes ze Bremgarten,
sin insigel von mir bit
wegen hät gehenckt an disen brief, doch im und sinen erben an schaden, der geben ist ansant Verenentag,
der helgen junpfroͧwen, do man zalt von der geburt Cristi fierzechen hundert und im sibenzigosten jar.
Königsf. 752
Staatsarchiv
AARGAU
Hanns Meygernbgˀ
dˀ altt
1470 ✳
6 ✳
K ✳ T ✳ 8 ✳
1470 .